Noere Snåasesne

Jakop Jørstad

Årromesijjie: Jørstad jalletje

Aaltere: 15

**–Maam darjoeh gosse ih leah skuvlesne?**

–Gosse im skuvlesne dellie jeenemasth daataspïelem spealedem voelpigujmie jïh ålkone mïnnem bïenjine. Daamtaj aaj Alfesne voelpigujmie ektine.

**–Guktie tuhtjh Alfesne årrodh?**

–Tuhtjem joekoen murreds Alfesne årrodh mov voelpigujmie ektine. Desnie maehtebe ovmessie aath darjodh, goh biljardem jïh ping-pongem spealadidh. Jïh maehtebe aaj spïelh spealadidh.

**–Mah golme aath lih sïjhteme meatan vaeltedh akten aevries såålese?**

–Manne lim sïjhteme tjaetsie-sïjletjem meatan vaeltedh, guktie lim maahteme tjaetsiem jovkedh mearoste. Jïh dle manne lim sïjhteme meatan vaeltedh såemies vetsmieh guktie lim såemies beapmoem seejedh. Dïhte minngemes aate lea akte låammelaampa guktie lim maahteme jemhkielisnie vuejnedh. Lissine lim maahteme badterijide nuhtjedh dållem bïejedh.

**–Misse aavodh jaepien 2016?**

–Im raaktan mïsse-akt sjïere aavodh, jeatjah goh jåarhkeskuvlesne aelkedh. Jïh Bondelanese daelvie-eejehtallemisnie. Raaktan gegkestem daate akte hijven jaepieh sjædta.

**–Giejnie lih sïjhteme veartenerommese vuelkedh?**

– Vïenhtem manne lim sïjhteme Jåvvine vuelkedh, mov bööremes voelpe. Dïhte dan åvteste månnoeh limen voelpetjh orreme mænngan limen maanagiertesne, jïh dïhte aaj akte joekoen hijven voelpe.

**–Maam Bondelanen bïjre tuhtjh?**

–Tuhtjem joekoen hijven, raaktan. Akte joekoen hijven öörnedimmie, jïh ij leah isveligke desnie årrodh.

**–Maam darjoeh gosse vïssjehtovvh?**

–Muvhten aejkien filmem jallh maam akt vuartesjem juktie tïjjem misse akt nuhtjedh.

**–Gusnie vïenhth bööremes årrodh Snåasesne?**

–Im rikti daejrieh, gåetesne Vestbygdesne vïenhtem.

**–Lih sïjhteme gåvlehke årrodh?**

–Gyhtjelasse lea man gåvlehke. Im leah sïjhteme dan gåvlehke årrodh goh vuesiehtimmien gaavhtan Justin Bieber. Men ånnetji gåvlehke lij gujht luste orreme. Jis lim gåvlehke orreme dellie lim sïjhteme gåvlehke årrodh daataspïelen gaavhtan, vïenhtem.

**–Magkeres såarhts voejkene gaagkoe lih sïjhteme årrodh?**

–Vïenhtem manne lim sïjhteme varulv årrodh, dan åvteste jeenjesh munnjien “Jakop the werewolf” jiehtieh, juktie akte varulv filmesne Twilight, man nomme Jakop.

**–Magkeres baakoe datnem bööremes buerkeste?**

–Murreds, vïenhtem, dan åvteste manne gïemhpe dej jeanatjommesi vööste. Im naakenem mujhtieh mej vööste im leah gïemhpe.

**–Mij lea dov nïekedassebarkoe?**

–Luste orreme Youtubine jïh spealadimmine gïehtelidh. Jïh dellie gujht aaj jïjnjh ovmessie spïelh pryöveme video’ine.