Ung i Snsåa

Jakop Jørstad

Bosted: Jørstad vestre

Alder: 15

**– Hva gjør du på fritida?**

– På fritiden spiller jeg for det meste data-spill med venner og går tur med hunden. Jeg er også ofte på Alfa sammen med venner.

**– Hvordan synes du det er å være på Alfa?**

– Jeg synes det er veldig hyggelig å være på Alfa sammen med vennene mine. Der kan vi gjøre litt av hvert, som å spille biljard, ping-pong. Også kan vi spille spill.

**– Hvilke tre ting ville du hatt med deg til en øde øy?**

– Jeg ville hatt med meg en vann-filtrerer, så jeg kunne ha drukket vann fra sjøen. Så ville jeg ha hatt med meg noen frø så jeg kunne ha plantet noe mat. Den siste tingen jeg ville ha hatt med meg er en lommelykt, så jeg kunne ha sett i mørket. I tillegg kunne jeg ha brukt batteriene til å tenne ett bål.

**– Hva ser du fram til i 2016?**

– Jeg ser egentlig ikke fram til noe spesielt, annet enn å begynne på videregående. Og til Bondelanet i vinterferien. Ellers håper jeg egentlig bare det blir ett bra år.

**– Hvem ville du ha dratt til verdensrommet sammen med?**

– Jeg tror jeg ville ha dratt med Jåvva, bestevennen min. Grunnen til det er at vi har vært venner siden barnehagen, også er han en veldig god venn.

**– Hva synes du om Bondelanet?**

– Jeg synes det er veldig bra egentlig. Det er veldig bra arrangert, også er det ikke skummelt å være der.

**– Hva gjør du når du kjeder deg?**

– Jeg vet ikke helt. Noen ganger ser jeg på en film eller noe for å bruke tiden på noe.

**– Hvor på Snåsa tror du det er best å bo?**

– Vet ikke helt, hjemme på Vestbygda tror jeg.

**– Kunne du tenkt deg å være berømt?**

– Spørs hvor berømt. Jeg ville ikke ha vært så berømt som for eksempel Justin Bieber. Men litt berømt hadde vert gøy da. Hvis jeg skulle ha vært berømt ville jeg ha vært berømt for dataspill, tror jeg.

**– Hvilket overnaturlig vesen ville du ha vært?**

– Jeg tror jeg ville ha vært varulv, fordi mange sier «Jakop the werewolf» til meg, siden det er en varulv i Twilight som heter Jakop.

**– Hvilket ord beskriver deg best?**

– Hyggelig, tror jeg, siden jeg er snill mot de fleste. Kommer i hvert fall ikke på noen jeg ikke er snill mot.

**– Hva vil du si er drømmejobben din?**

– Det hadde vært gøy å drevet med Youtube og spilling. Også hadde jeg sikkert prøvd forskjellige spill på videoene.