Åarjelsaemien kultuvre: Learohkh åarjelsaemien dajveste Snåasesne tjåanghkenamme

Doh båarasommes dejtie unnemes maanide gåassoehtin

Snåase: Evteben våhkoen learohkh 1.-7. klaassesne lin tjåanghkenamme gïele- jïh kultuvrevåhkose Åarjel-saemiej skuvlesne.

lornts Eirik Gifstad

[lornts@snasningen.no](mailto:lornts@snasningen.no)

Båatsoe jïh gaektsie jaepieboelhkh lin aamhtese gosse Åarjel-saemiej skuvle gïele- jïh kultuvrevåhkose bööredi evteben våhkoen.

–Daan våhkoen doh båarasommes learohkh 5.-7.klaasse) aamhtesinie båatsoe barkeme, jïh sjïerelaakan båatsoealmetjem jarngesne åtneme. Daan sjïekenisnie libie guessine mïnneme båatsoekontovresne jïh vuajneme guktie dejgujmie desnie. Dellie doh båarasommes learohkh edtjieh gaskebeapmoem jurjiehtidh dejtie nuerebe klaasside, Anita Dunfjeld Aagård jeahta.

Duarstan aeredsbiejjien doh båarasommes learohkh bijreme-bearkoem jurjehteminie dejtie nuerebe learoehkidie Åarjel-saemiej skuvlesne. Learohkh nööremes daltesisnie lin værjoeh darjoeminie.

–Mijjieh libie dej gaektsie jaepieboelhkigujmie barkeme jïh filmem dan bïjre vuajneme Saemien Sijtesne. Learohkh aaj værjoeh dorjeme. Aerpievuekien mietie dle duedtie akte darjome mejnie gåetesne gïehtelin daelvege, lohkehtæjja smaavedaltesisnie. Anne Lise Dunfjeld Lisa Dunfjeld-Aagård jeahta.

Learohkh åadtjoejin aaj vuejnedh guktie saemien daeverh lea evtiesovveme, jïh dovne dæjpeles jïh histovrijes daajroem lïeredh.

–Mijjieh libie jïjnjem soptsestamme guktie lij aarebi viertiestamme daan baeline. Learohkh gaskem jeatjah åådtjeme vuejnedh guktie akte vaerievoesse vååjni, maam meatan utnin åvtesne jïh guktie voessem tsagkin. jïh dle viertiestimh dam voessem dejnie daaletje voessine jïh voessen daaletje sisveginie, Dunfjell buerkeste. Aerpievuekien mietie dle gïele- jïh kultuvrevåhkoeh dïeves orreme learoehkijstie dubpede daebpede, men daan aejkien lij vaenebh learohkh.

–Mijjen leah learohkh gaskem jeatjah dejstie svïenske tjïeltijste Straejmie jïh Bïerje, men ij leah seamma jïjnjh learohkh daesnie daelie goh aarebi. Dïhte dan åvteste daelie leekedimmie orreme dovne Skierdesne jïh Raarvihkesne, jïh jeenjesh leah desnie sijjeste diekie båetedh, Dunfjeld buerkeste.

Bildetekster:

Beapmoejurjiehtimmie: 5.-7.klaasse gaskebeapmoem jurjiehti dejtie mubpide learoehkidie skuvlesne. G.b. Ante Jonasson (Straejmie), Jone Utsi Kappfjell (Namsskogan), Joel Eira Åhrén (Raarvihke), Marja Gosen Jåma (Snåase/Nordli). Gaajhkh guvvieh: Lornts Eirik Gifstad.

Værjoeh: Learohkh 1. – 4. klaassesne jïjnjh tjaebpies værjoeh darjoejin.

Daelvegedarjome: Aamhtese lij doh gaektsie jaepieboelhkh:. G.b.: Elise Jåma (Snåase), Maja Buljo Åhrén (Hammerdal), Elin Regina Åhren (Gärma), Mina Eira Åhrén (Raarvihke), Lilja Jåma-Berg (Snåase) værjoeh darjoeh goh daelvegedarjome gåetesne.

Orre jïh båeries: Learohkh åadtjoejin lïeredh joekehtsem dan båeries jïh orre vaerievoessen gaskem jïh sisveginie. Guvvie: Anne Lise Dunfjeld.

Noere Snåasesne

Oddvin Åsvold Kjenstadbakk

Aaltere: 14 jaepieh

Årroeminie: Bakkegrenda

**- Maam darjoeh gosse ih skuvlesne?**

- Daataspïelem spealedem, skateboardine gïerestallem jïh leam voelpigujmie ektine. Lyjhkem orre aath lïeredh, jïh dle luste gosse damtem manne maam akt buektehtem.

**- Maam spealedh?**

- Jeenjemasth aktem daataspïelem spealedem man nomme League of legends.

**- Guktie lea LAN:sne årrodh?**

- Luste, dan åvtese manne maahtam ajve tjahkasjidh jïh voelpigujmie spealadidh iktegisth. Aaj luste meatan årrodh gaahtjeminie. Manne leam LAN:sne orreme ikth aarebi, jïh daan jaepien gegkestem League of legends-gaahtjemem vitnedh. Jis vitnebe fïereguhte tjïertesne aktem tastatuvrem, daatasnjearam jïh 500 kråvnah åådtje.

**- Gusnie gegkesth datne leah 20 jaepien minngelen?**

- Dellie 34 jaepien båeries- gegkestem mov akte barkoe. Sïjhtem elektrihkerinie sjïdtedh, jïh dagke Stïentjesne årrodh.

**- Maam superfaamojde lih sïjhteme utnedh?**

- Vïenhtem manne leam sïjhteme teleporteradidh maehtedh. Dellie gaahkene lehkesne mïnneme.

**- Mij lea dïhte vihkielommes tjiehtjele gåetesne?**

- Mov tjiehtjele, juktie desnie mov daatovre. Desnie manne jeenjemes, men manne gujht sïjhteme guhkebem jieledh tjöövkesne.

**- Gusnie veartenisnie lih sïjhteme årrodh aktem jaepiem?**

- Lij luste orreme Tyrkijesne årrodh. Manne desnie aarebi orreme jïh desnie lij tjaebpies. Jallh dagke Kreta, juktie desnie bïjvele jïh manne lim maahteme skeejtadidh.

**- Maam gegkesth datne gaskebiejjine åadtjoeh gosse gåetide båatah?**

- Pizza Orioneste, dïhte dan njaelkie. Orion dam bööremes pizzam åtna.

**- Magkeres kreeke lih sïjhteme årrodh?**

- Aarhtse. Dellie lim maahteme haeliehtidh, men jis lim maahteme akte kreeke årrodh mij ij gååvnesh dellie lim sïjhteme draage årrodh, juktie dej lea jïjnje faamoe.

**- Man åvteste lih sïjhteme åehpies sjïdtedh?**

- Skeejtadimmien åvteste. Dellie slyöhpoe dalhketjh jïjtje åestedh, jeenjemasth, juktie dellie sponsadamme sjædta. Sponsadamme jïh ræjhkoes sjædta skateboardine gïerestalledh.

**- Misse lih sïjhteme 50 000 kråvnah nuhtjedh?**

- Vïenhtem manne lim medtie 20 000 kråvnah nuhtjedh orre daatovrem åestedh, jïh dejtie aajmene beetnegidie lim sïjhteme spååredh.

**- Jis edtjih Marsen gåajkoe juhtedh, jïh åadtjoejih aktem persovneles aatem meatan vaeltedh. Maam meatan vaalteme?**

- Veartenen guhkemes fijberkaabele, juktie dellie lim hijven gaskeviermiem åtneme.

**- Mennie daataspïelesne lih sïjhteme veasodh?**

- Desnie dan aelhkie ihkuven aajkan jieledh, guktie slyöhpem jaemedh – jïh minngemosth prinsessam åadtjoem.