Noere Snåasesne

Frida Cathrine Wiggen

Aaltere: 15 jaepieh

Årromesijjie: Imsdalen

**–Maam darjoeh gosse ih skuvlesne?**

–Daanhtsoem jïh leam voelpigujmie ektine

**–Man bielelen ih lih sïjhteme bïerkenidh?**

–Im lim bïerkenamme jis im sjokolaadem åtneme, dan åvteste sjokolaade lea jielede!

**– Lih buerebh sïjhteme guhkebe skuvlebiejjieh utnedh bielelen leaksoeh, jallh mubpelen?**

– Lim sïjhteme guhkebe skuvlebiejjieh utnedh bielelen leaksoeh, juktie ij leah luste leaksoeh utnedh.

**–Guktie lij meatan årrodh UKM:sne?**

–Luste lij. Jïjtjehke UKM:n åvtelen generaalepryövh utnimh, guktie åadtjoejimh jïjtjemem scenesne pryövedh. Tuhtjem dïhte akte hijven öörnedimmie. UKM:n åvtelen aktem tæjmoem våhkoen utnimh gosse daanhtsoem haarjanimh.

**–Mij lij bööremes giesiebarkoe orreme?**

–Manne lim sïjhteme pryövemaejstije årrodh akten orre jïh njaelkies sjokolaadese. Dellie maaksoem åådtjeme sjokolaadem byöpmedidh.

**–Maam appide iktesth tellefovnesne nuhtjh?**

–Tjuara snapchat årrodh. Desnie maahta guvvieh jïh videoh namhtah seedtedh, mearan jeatjah appine edtja uvtemes lyjhkedh jïh lahtestidh.

**–Mij dov bööremes jaepieboelhke?**

–Mov bööremes jaepieboelhke lea gujht giesie, guktie dellie maahtam ajve gaedtiebealesne slaajperdidh, jåartamuerjieh jïh sjokolaadem byöpmedidh. Jïh dellie bïjvele.

**–Mesnie lih sïjhteme proffe årrodh?**

–Daanhtsome, men dellie tjoerem jïjnjem saavredh juktie dïhte amma daerpies. Dellie tjoerem aaj balansem saavredh.

**–Gåabph sïjhth vuelkedh?**

–Sïjhtem Japanen gåajkoe vuelkedh, dan åvteste desnie luste vååjnoe jïh desnie lustes gåetieh utnieh. Manne ussjedamme bïjre jarkan veartenisnie mïnnedh guktie dellie maahtam ajve dïsse tjaangedh. Ij leah raaktan akte sjïere fåantoe, ajve luste vååjnoe. Monnen Thea Aaslanden nïekedasse lea bïjre jarkan veartenisnie mïnnedh jïh daanhtsodh.

**– Misse jeenjemes beetnegh nuhtjh akten jaepien?**

–Mahte ånnetji skaamesjem men vïenhtem sietiesaath. Jallh dagke ij leah dïsse manne jeenjemes beetnegh nuhtjem, men veahkan bïjre. Åastam jeenjemes sjokolaadem jïh sietiesaath, men gosse lea beetnegi bïjre dle jeenjemes beetnegh nuhtjem vaarjojde.

**–Mïsse jeenjemes aavodh?**

–Aavodem giesien eejehtallemasse. Dellie edtjem daanhtsodh, laavkodh, sjokolaadem byöpmedidh, vïnhtsine mïnnedh jïh hæhtjoen gåajkoe feeredh. Mijjieh edtjebe jïjnjem gåetesne årrodh dan åvteste mijjen leah govsh, men nov gujht edtjebe hæhtjoen gåajkoe.

12**)- Gie lih sïjhteme årrodh aktem biejjiem?**

- Aktem biejjiem lim sïjhteme Dytto årrodh. Dïhte akte daanhtsoje jïh dïhte dan joekoen væjkele daanhtsodh.

13**)- Maam lih sïjhteme beetnegigujmie darjodh jis lottosne vitneme?**

- Jis manne lottosne vitnim dellie lim beetnegidie nuhtjeme bïjre jarkan veartenisnie mïnnedh mov voelpine Thea, jallh spååreme beetnegidie dan mearan.

14**)- Maam sïjhth Snåasesne jarkelidh?**

-Manne sïjhtem naan såarhts daanhtsoetæjmoeh utnedh dan åvteste mijjieh tjoerebe eevre Stïentjen gåajkoe daanhtsodh. Nov badth mijjen zumba daesnie, men limh byöreme maam akt vielie utnedh, goh hiphop.