Ung i Snåsa

Frida Cathrine Wiggen

Alder: 15 år

Bor: Imsdalen

**– Hva gjør du på fritiden?**

– Jeg danser og er med venner.

**– Hva kunne du ikke ha klart deg uten?**

– Jeg kunne ikke ha klart meg uten sjokolade, fordi sjokolade er life!

**– Ville du heller hatt lengre skoledager uten lekser, eller motsatt?**

– Jeg ville hatt lengre skoledager uten lekser, for det er ikke gøy å ha lekser.

**– Hvordan var det å være med på UKM?**

– Det var gøy. Før selve UKM hadde vi generalprøver, så vi fikk prøve oss på scenen. Jeg synes det er et bra opplegg. Før UKM så hadde vi en time i uka der vi øvde på dansen.

**– Hva hadde vært en perfekt sommerjobb?**

– Jeg ville vært prøvesmaker for en ny og god sjokolade. Da kunne jeg ha fått betalt for og spise sjokolade.

**– Hvilken app på telefonen er du mest avhengig av?**

– Det må være snapchat. Der kan man sende bilder og videoer gratis, mens på andre apper er det mer å like og kommentere.

**– Hva er din favorittårstid?**

– Min favorittårstid må være sommeren, for da kan jeg bare chille på stranda, spise jordbær og sjokolade. Og det er varmt.

**– Hva ville du ha vært proff i?**

– Dansing, men da må jeg øve mye for det er jo det som trengs. Da må jeg også trene balanse.

**– Hvor har du lyst til å reise?**

– Jeg har veldig lyst til å reise til Japan, for det virker kult der og de har kule bygg. Jeg har tenkt å reise jorda rundt så da kan jeg jo bare stikke innom Japan. Det er egentlig ikke en spesiell grunn, det bare virker kult. Drømmen til meg og Thea Aasland er å reise jorda rundt og danse.

**– Hva bruker du mest penger på gjennom et år?**

– Det er nesten litt flaut, men jeg tror det er godteri. Eller kanskje ikke når det gjelder i penger, men når det gjelder mengde. Jeg kjøper mest sjokolade og godteri, men når det gjelder penger så bruker jeg mest på klær.

**– Hva gleder du deg mest til?**

– Jeg gleder meg til sommerferien. Da skal jeg danse, bade, spise sjokolade, kjøre båt og dra på hytta. Vi skal være mye hjemme siden vi har kyr, men vi skal sikkert på hytta.

12)-Hvem ville du vært i en dag?

-I en dag ville jeg ha vært Dytto. Det er en danser, og hun er dritflink til å danse.

13)-Hva ville du ha gjort med pengene om du vant i lotto?

-Hvis jeg vant i lotto så ville jeg ha brukt pengene på å reise jorda rundt med Thea, eller spart pengene til da.

14)-Hva vil du endre på Snåsa?

-Jeg vil ha noe slags dansetimer for vi må helt til Steinkjer for å danse. Vi har jo zumba, men vi skulle ha hatt noe mer, som hiphop.