HEX: Rebella Hex jïh altese veartene Namsskogan fuelhkiepaarhkesne.

Akte heamtureligke veartene

NAMSSKOGAN: Nov gujht maahta akte heamtureligke veartene jiehtedh gaajhken bïjre mij lea sjugniedamme Rebella Hexen bïjre

jostein aardal

[jostein@snasningen.no](mailto:jostein@snasningen.no)

–Mijjieh ahkedh voejhkelibie veartenem evtiedidh, Tormod Aune, “Rebella Hexen aehtjie” jeahta. Mijjieh hijven bïevnesh bååstede åadtjobe.

–Almetjh joekoen madtjeles vuasahtalleminie, Aune vihteste mij ij lij jïjtje meatan daan jaepien. Dïhte kaarre Snåaseste lea prosjekten åvtehke elliesbarkosne Namsskogan fuelhkiepaarhkesne. Dïhte/fuelhkiepaarhke jienebi evtiedimmieprosjektigujmie barkeminie.

–Mijjieh voejhkelibie aktem hijven alternatijvem gaajhkesidie sjugniedidh, aaj dejtie mah tuhtjieh fer guhkie vuelkedh Kreekepaarhkese Kristiansandesne gusnie Kapteejne Sabeltann, jallh Hunderfossen gåajkoe, Aune jeahta. Jïh dah badth aktem hijven alternatijvem sjugniedamme mij ij leah ajve dejtie mah dååjresh ohtsedeminie aktene biejjiefealadimmesne.

Heamtureligke

Åejviedajve lea almetjh gaajhkine aaltarinie Tråanten – Raanen gaskesne, men Trones aaj akte ulmie dejtie mah leah eejehtallemisnie noerhtese jallh åarjese. Daan jaepien giesieboelhke lea daan raajan joekoen hijven orreme.

–Daan raajan bijjelen 40 000 giesieguessieh daesnie orreme, jïh daate lea seamma goh jaepien 2009 mij lea dïhte bööremes giesieboelhke paarhken histovrijisnie. Guktie vearelde sjædta åvtese sæjhta sån moenedh mejtie rekorde sjædta jallh ij. Jis båetije våhkoe hijven sjædta, sijhtebe vielie goh 50 000 giesieguessieh åadtjodh. Saaht guktie sjædta libie joekoen madtjeles, biejjieladtje åvtehke Turid Bredesen Godejord jeahta.

Daelie vuejnebe jienebh guessieh båetieh tjaktje doekoe goh lij vïjhten govhten jaepien mænngan. Joekehts fåantoeh man åvteste numhtie.

–Naakede lea dan åvteste jienebh dåehkieh båetieh daelie, men mijjen aaj jienebh sjïere guessieh, dan åvteste dej minngemes jaepiej dle rïhpesisnie orreme govhte biejjieh våhkoen, eevre golken gaskoeh raajan. Aarebi paarhkem steegkimh giesien mænngan, Bredesen Godejordh jeahta.

–Manne tuhtjem goh akte heamture dïhte mij lea sjugniedamme Tronesne. Daate illedahke aktede lïhke laavenjostoste jïh hijven dialogeste fuelhkiepaarhken jïh ovmessie byögkeles aktööri gaskem, Tormod Aune jeahta.

Attraksjovnh vijredeminie

Kreeki gaavhtan dle fuelhkiepaarhke dan hijvenlaakan lyhkesamme.

–Namsskogan fuelhkiepaarhke lea dïhte paarhke gusnie jeenjemes noerhtelaanti kreekh Nöörjesne, Aune vihteste. Men gosse dovne bïerne, gierhkie, råate jïh sïejpe lin stïeresne, dellie idtjim gåaredh jienebem lissiehtidh daennie suerkesne.

–Ij leah seamma aelhkie tjetskiem doekedh goh doh stoerre juvrh, Aune tjïerteste bielelen tjetskiem jallh jeatjah indivijdh nåakebe darjodh. Guktie fuelhkiepaarhke tjuara ahkedh faalenassh jïh jeatjah darjomh vijriedidh mah maehtieh ïedtjem sjugniedidh, jïh dovne aarebi jïh orre guessieh diekie giesedh.

Rebella lyhkese

Rebella Hex almetjh geasa jïh akte dålletjoelte sjïdteme fuelhkiepaarhkese. Jaepien 2012 aalkoelisnie akte laavenjostoeprosjekte eelki Noerhte-Trööndelagen teaterinie akten guhkiebasse evtiedimmien bïjre Rebella-veartenistie. Voestes jaepien medtie 5000 noere jïh geerve almetjh vuasahtallemem vööjnin. Dah lin ovrehte akte gåalmahtasse fylhkenteateren guessijste!

Mænngan 3-4000 almetjh Rebella Hexam vuajneme fïerhten jaepien.

Goh Snåsningen aarebi lea soptsestamme, akte orre Rebella-cd lea båateme daan giesien. Musihke aaj nedtesne gååvnese.

–Mijjieh aaj såemies dehtie voestes cd-ste doekebe. Tjåanghkan daate viehkehte dam veartenem bæjjese bigkedh maam mijjieh sjugniedamme Rebelline jïh åarjelsaemien kultuvrine jïh eatnaminie Byrkijisnie, Aune jeahta.

Ekstra setning: Medtie xx almetjh vuasahtallemem vuajneme daan jaepien.

Bildetekster:

IERIELIMMIE: Rebella Hex (Gunhild Hjertaas Tråanteste) olkese båata aktede dåahkagåeteste- mij akte stoerre ierielimmie sjædta Mikkelita Svaalese (Marja Lisa Thomasson Raarvihkeste). Guvvie: Kristin Smestad.

 AALKOE: Daesnie akte guvvie jaepeste 2008 – dïhte ellen voestes jaepieh Rebella Hexine, Tormod Aunine jïh Anne Marte Eggeninie Snåaseste goh dorjehtæjja jïh daanhtsoje. Dïhte lij meatan dej njieljie voestes jaepiej. Guvvie: Ida Bjørvik.

Daate naakedem vuesehte dehtie veartenistie mij lea sjugniedamme jïh ahkedh evtiesåvva. Guvvie: Sandra Steffensen.