Navn: Even Kvetangen

Alder: 13 år

Bor: Strand

**- Hva gjør du på fritiden?**

- Jeg spiller fotball, er med venner og leter etter Pokémons.

**- Hva synes du om mobilspillet ”Pokémon GO”?**

- Det er gøy, og det er jo nesten trening når man er så mye ute og går eller sykler. Til sammen har jeg fanget 1200 Pokémons, og er i level 22.  Jeg spiller det ikke like mye nå lenger da.

**- Hvordan var sommerferien?**

- Den har vært bra! Jeg har jaktet Pokémons, vært på banen, spilt fotball, og så har jeg vært i Paris. Der var det veldig fint. Sommeren er litt for kort da. Den kunne gjerne vart i 2 måneder til.

**- Hvordan er det å begynne på ungdomsskolen?**

- Det er gøy, og jeg er ett år nærmere å slutte på skolen. Jeg er egentlig ikke særlig bekymret for prøver og karakterer, men juleballet, det gruver jeg meg til! Jeg kan ikke å danse.

**- Hvor viktig er telefonen for deg?**

- Den er ganske viktig. Haha, for ellers kunne jeg ikke lett etter Pokémons. Ellers bruker jeg telefonen mest til Instagram, Snapchat og slikt.

**- Hvordan tror du det er å være berømt?**

- Kjedelig, for om man bare skal gå seg en tur så kommer folk og ønsker seg autografer og mer. Men jeg hadde hatt mye penger! Da skulle jeg ha kjøpt meg et eget hus, og en kokk.

**- Hva er drømmejobben din?**

- Profesjonell fotballspiller, for det er gøy å spille fotball. Jeg ville helst spilt sentral midtbane, eller kanskje spiss.

**- Hvordan har fotballsesongen til fotballaget ditt, G13, gått?**

- I vår gikk det helt greit. Vi havnet omtrentlig midt på tabellen.

**- Følger du med på nyheter?**

- Ikke så mye, men litt. I så fall er det sporten jeg ser på, og det jeg får med meg er gjennom TVen.

**- Hva er det beste med å komme hjem etter skolen?**

- Jeg liker å se på YouTube, men det beste er at man kan gjøre hva man vil. Man må fortsatt gjøre lekser da.

**- Hvordan tror du verden er om 100år?**

- Det er nok bedre teknologi, og alt blir styrt av maskiner. Alle sitter hjemme og blir tjukke. Det er dårlig, men jeg håper de lager en skikkelig jetpack, eller finner opp noe liknende som kan fly.