Sarvevijreme: Daan jaepien stoerre aavoe gellide snåasehkidie

Maahta 361 sarvh vuetjedh

Snåase: Ållesth 361 sarvh maehtieh vuatjasovvedh daan jaepien sarvevijremisnie Snåasesne, njieljie vaenebe goh dæjman.

Jostein aardal

[jostein@snasningen.no](mailto:jostein@snasningen.no)

Göökte vaenebh sarvh staateallmenninginie jïh akte giehpiedimmie göökte sarvijste Sørbygdan stoerre sarvedajvesne. Men ij naan jeatjah jarkelimmieh 2015 raejeste.

Bielelen staateallmenningh jïh vaeriegaertenh dle veahkah nænnoestamme sjidtieh golme jaepiej åvtese akten veahkasoejkesjen tjirrh maam vijremoenehtse jååhkesje.

Gaajhkh dajvh Snåasesne, bielelen vaeriegaertenh jïh staateallmenningh, jååhkesjamme veahkasoejkesjem utnieh.

Dæjman lij voestes vijreme golmejaepienboelhken. Veahkah dovne jaepide 2016 jïh 2017 leah amma guhkede gietjeste vihtiestamme dejtie jeanatjommesidie.

Areale jïh sarvh

Daate lea areale jïh man gellie sarvh mah maehtieh vuatjasovvedh dejnie ovmessie dajvine:

**Dajve                                 Dekar                    Sarvh**

Nordsia                          137.975                       85

Øverbygda                        97.553                       55

Sørbygda                        133.943                       48

Vestbygda                      152.127                       89

Gaundalen                       38.750                       10

Gaunmoen                         8.225                        2

Gjefsjøen                         39.930                        6

Statsalm.                                                           66

Sjåårhteveahka lea læssanamme jïh sjåårhte maahta vuatjasovvedh gaajhkine dajvine, men ij vaeriegaertieninie. Daate daan jaepien veahka: Nordsia 15, Øverbygde 6, Sørbygda 10, Vestbygda 36 jïh staateallmenningh 10.

Naturdata sæjhta giehpiedidh

Naturdata, mij sjåårhteveahkam jih sarveveahkam vuarjesje, juvnehte vuetjeme sarveste ånnetji geahpene. Daan jaepien vijremen åvtelen Naturdata juvnehti 330 sarvh Snåasesne vuetjedh. Veahka lij goh neebneme 365 sarvh. 312 sarvh vuatjasovvin, amma juvnehtimmiej nuelesne.

Daan jaepien vijremen åvtelen Naturdata lea juvnehtamme 300 sarvh vuetjedh, mearan ållesth veahka lea 361 sarvh. Dellie vijrijh dah, mah sjæjsjalieh mejtie veahka stuerebe sjædta goh juvnehtamme.

Bildetekst:

Sarve: Daate åajvoeh hurriessarve stoerre sarventjåervine vuatjasovvi Lurudaelesne dæjmetje tjaktjen. Jalhts 361 sarvh maehtieh vuatjasovvedh Snåasesne daan tjaktjen, ij leah dan gellie dagkerh sarvh. Guvvie: Øyvind Pettersen Berg.

NOTIS TIL OVERSETTING:

Fylhkenraerie guhkies sarvevijremen sæjhta

Fylhkenraerie sæjhta sarvevijremem utnedh skïereden 25.b. raejeste goeven 23.b. raajan.

–Daate alternatijve sæjhta nuekies tïjjem vedtedh aktem eensi reeremem sarvenveahkeste tjirrehtidh desnie gusnie jeenjesh mah vijrieh, jïh sæjhta nuepiem vedtedh rahtjije sarvh vuetjedh dejnie dajvine gusnie sjyöhtehke. Såemies dajveaajhteridie dle guhkies vijreme aaj akte hijven nuepie sarvevijremem doekedh, dej dorjesigujmie ektine mah lissine båetieh, fylhkenraerie Tomas Iver Hallem meala (Gaskoekrirrie)

Byöroe luhpiedidh vijremegalhkuvem jarkelidh, vuesiehtimmien gaavhtan, gålkoen 15.b. jïh vijremem nyöjhkedh skïeredahken åvtelen.

Bildetekst:

Guhkies vijreme: Fylhkenraerie Tomas Hallem (Gk) guhkies sarvenvijremem sæjhta.

–Giehpiedamme veahka vuatjeme sarvijste sæjhta sån veahkam lissiehtidh dan njeaptjan mij lij 2012-2014. Seamma tïjjen maahta vuejnedh ahkedh vaenebh sarvenmiesieh fierhten minngelessarvese daelie.

Jis naemhtie jåarhka dellie tjuara vuetjemem giehpiedidh jis edtja jïebne sarvenveahkam utnedh, jeahtasåvva gaskem jeatjah Naturdatan vuarjasjimmine.

Tjïelten ulmie lea veahkam jïebne åadtjodh, jïh minngelessarve/hurriessarvetsiehkie mij lahkeneminie 2.