Elgjakta: Årets høydepunkt for mange snåsninger

Kan felle 361 dyr

Snåsa: Totalt 361 dyr kan felles under årets elgjakt i Snåsa, fire færre enn i fjor.

Jostein aardal

[jostein@snasningen.no](mailto:jostein@snasningen.no)

Det er to færre elger i statsallmenningene og en reduksjon på to dyr i Sørbygda storvald. Ellers er det ingen endringer fra 2015.

Med unntak av statsallmenningene og fjellgårdene fastsettes kvotene for tre år gjennom en bestandsplan som godkjennes av viltnemda.

Alle områder i Snåsa med unntak av fjellgårdene og statsallmenningene har godkjent bestandsplan.

I fjor var det første jakt i treårsperioden. Kvotene både for 2016 og 2017 er altså for lengst fastsatt for de fleste.

Areal og dyr

Dette er arealet og antall elger som kan felles på de ulike områdene:

**Vald                                  Dekar                     Dyr**

Nordsia                          137.975                       85

Øverbygda                        97.553                       55

Sørbygda                        133.943                       48

Vestbygda                      152.127                       89

Gaundalen                       38.750                       10

Gaunmoen                         8.225                        2

Gjefsjøen                         39.930                        6

Statsalm.                                                           66

Hjortebestanden har økt og det kan felles hjort på alle områder unntatt fjellgårdene. Dette er årets kvoter: Nordsia 15, Øverbygda 6, Sørbygda 10, Vestbygda 36 og statsallmenningene 10.

Naturdata vil redusere

Naturdata som vurdere bestanden av hjortevilt, anbefaler at uttaket av elg reduseres noe. Foran fjorårets jakt anbefalte Naturdata uttak av 330 elg i Snåsa. Kvoten var som nevnt på 365 dyr. Det ble skutt 312 dyr, altså under anbefalingene.

Foran årets jakt har Naturdata anbefalt uttak av 300 dyr, mens totalkvoten er på 361 dyr. Da er det jegerne som avgjør om uttaket blir større enn anbefalt.

Bildetekst:

Elg: Denne prektige elgoksen med svært gevir ble skutt i Lurudalen i fjor høst. Selv om det kan felles 361 elg i Snåsa denne høsten, er det langt mellom slike eksemplarer. Foto: Øyvind Pettersen Berg.

NOTIS TIL OVERSETTING:

Fylkesrådet vil ha lang elgjakt

Fylkesrådet går inn for elgjakt fra 25. september og helt fram til 23. desember.

– Dette alternativet vil gi tilstrekkelig tid for å gjennomføre en forsvarlig forvaltning av elgstammen der det er stort jakttrykk, og vil gjøre det mulig med beskatning av trekkende elg i de områder der dette er aktuelt. For noen grunneiere har dessuten lang jakttid betydning for muligheten til salg av elgjakt med tilhørende tilleggsprodukter, mener fylkesråd Tomas Iver Hallem (Sp).

Det bør åpnes for endret jaktslutt, for eksempel 15. november og for en pause i jakta for paring.

Bildetekst:

lang jakt: Fylkesråd Tomas Hallem (Sp) vil ha lang elgjakt.

– Redusert uttak vil sannsynligvis føre til at bestandstettheten øker til nivået i 2012–2014. Samtidig er det verd å merke seg at kalveproduksjonen per ku viser en negativ trend.

Fortsetter trenden må uttaket reduseres dersom tettheten skal holdes stabil, heter det blant annet i Naturdatas vurderinger.

Målsettingen til kommunen er en stabilisering av bestanden, og et ku/okseforhold som nærmer seg 2.