Ung i Snåsa Noere Snåasesne

Nomme: Eivind Parnas Bardal

Aaltere: 14 jaepieh

Årroeminie: Berg

**- Hva gjør du på fritiden?**

- Jeg spiller fotball, volleyball og litt Pokémon Go. Jeg kjører også twintip, renner slalåm og er på treningssenteret.

**- Hva er ditt morsomste barndomsminne?**

- Det var ganske morsomt da Torvind, lillebroren min, startet bilen slik at den trillet inn i garasjen. Det gikk ikke så ille da.

**- Hva synes du mangler på Snåsa?**

- En hall. Da er det større plass, og flere kan bruke den samtidig. Vi kan spille fotball og volleyball. Også er taket høyere så vi ikke skyter

**- Er du overtroisk?**

- Nei. Jeg tror ikke på Gud eller noe spesielt. Jeg er ikke helt sikker når det gjelder gjenferd da. Jeg tror egentlig ikke på det, men mange har sagt at de har sett det så det kan jo hende.

**- Hva tenker du om leksefri skole?**

- Det høres nydelig ut. Leksene spiser av fritida. Jeg vet ikke om jeg lærer mer av leksene, og det føles ut som jeg får med meg nok gjennom timene. Hvis man gjør det så kan man ha leksefri skole.

**- Hva er din favorittårstid?**

- Sommeren, for det er ferie og mye å gjøre. Det er også godt og varmt slik at man slipper å ha på seg flere lag med klær. På den tiden bader jeg, er ute når jeg kan og er med venner. Om sommeren kan man egentlig gjøre alt mulig.

**- Hvordan ville du brukt tre ønsker?**

- Det første ville jeg brukt på en jobb der jeg trives og blir billionær.  Da har jeg selvsagt råd til hus og bil. Det andre ville vært en familie. Gjerne en sportslig en slik at jeg kan se dem holde på med idretter. Til slutt kommer jeg ikke på noe mer så jeg sier fred i verden.

**- Hva er det beste i hverdagen?**

- Når vi er ferdig på skolen og om det er god mat der eller hjemme. Også det å være med venner og «have a great time». I tillegg er det bra når det er tilbud på godteri og at det er åpent På hjørnet.

**- Hvordan ser du på konfirmasjonstiden?**

- Jeg tror det blir morsomt. Man får mye penger, møter mange i slekta og får god mat. Men jeg tror også det bli stressende. Det kan bli travelt med skolen, å skrive tale og øve på den til konfirmasjonen.

**- Hva er ditt flaueste øyeblikk?**

- Det må ha vært i 6. eller 7. klasse da vi hadde en bassengtime. Skiltene til gutte- og jentegarderobene var hengt feil. Jeg var alltid sist og tenkte ikke på hvilken vei de andre guttene hadde gått. Da jeg kom inn sto det 2-3 nakne jenter der.

**- Hva er drømmejobben din?**

- Jeg har selvfølgelig lyst til å bli proff fotballspiller og tjene flere millioner. Jeg vet at jeg ikke kommer til å bli det, og jeg har ikke tenkt å prøve. Det hadde allikevel vært fint for jeg liker å spille, hadde tjent mye penger, fått mange fans og så hadde jeg ikke trengt å leve ute på gata.

**- Hva er det siste i huset du ville vært?**

- Jeg ville ikke vært yttervegger eller tak. Da hadde jeg frosset om vinteren. Jeg ville heller ikke ha vært en dass for da hadde jeg fått så mye dritt på meg.

Finsås mottak: Turnering med sjakk og biljard for beboere og bygdefolk

Glade for aktiviteter

Snåsa: Felles aktiviteter er viktig både for beboere på Finsås mottak og bygdefolk.

Jostein aardal

[jostein@snasningen.no](mailto:jostein@snasningen.no)

Dette er den klare tilbakemeldinga etter at det ble arrangert sjakk- og biljardturnering sist fredag.

Da ble det kåret «Finsåsmester» i begge grener, og utdelt fortjente priser.

Men det var ikke bare vinnerne som satte pris på tilbudet.

– Dette er veldig viktig for oss beboere. Jeg synes vi blir tatt veldig godt imot i Snåsa, sier Dalil ali (22).

Far var god biljardspiller men det hjalp ikke. Dalil tapte finalen mot Ibrahim Alkhader (30), begge fra Syria.

Samtidig måtte den erfarne sjakkspilleren Hallvard Sandnes gi tapt da han møtte Hani Kahlil.

Men snåsningen gjorde sitt beste for å bli «Finsåsmester».

– Jeg må bare innse at jeg møtte en bedre spiller, sier Sandnes med et smil.

God stemning

Det var god men lavmælt stemning rundt sjakkbordet, mens praten gikk mer som normalt når det hele var over.

I tillegg til aktivitetene ble det servert kaffe fra svartkjel i snåsatradisjon med noe attåt.

Enkelte av beboerne hadde bakt boller som smakte fortreffelig.

Opplegget kan trygt karakteriseres som ei gladsak. Flere historier kunne vært framhevet i den flerkulturelle uka.

TV-aksjonen

Det hele kan også kobles opp mot TV-aksjonen som går av stabelen kommende søndag (se egen sak).

Røde Kors er tildelt årets aksjon og deler av pengene som kommer inn skal brukes til arbeid for flyktninger og asylsøkerei Norge.

– Vi synes det er veldig bra at folk engasjerer seg både i innsamling av midler og engasjerer seg i aktiviteter lokalt. Dette bidrar til bedre hverdager og integrering, fastslår mottaksleder Marte Hegge Berg.

Noen har mest engasjement knyttet opp mot mottaket. Andre har tilbud rettet mot de som er på opplæringssenteret, blant annet Snåsa Bygdesentral med mange frivillige som stiller opp og gjør en stor frivillig innsats.

– Flyktningguider, norsktrening og leksehjelp er noe at det vi har god og erfaring med, konstaterer Astrid Bratlie i Bygdesentralen.

BILDETEKSTER:

FORNØYD: Aktivitetsdag Finsås mottak Ingen sure miner etter at Dalil ali (22, til venstre) måtte gi tapt for Ibrahim Alkhader (30) som ble Finsås-mester i biljard. Mottaksleder Marte Hegge Berg er også svært fornøyd med aktivitetsdagen. Foto: Jostein Aardal

NESTE TREKK: Aktivitetsdag Finsås mottak Eiad Alazoo fra Syria og Hallvard Sandnes konsentrerer seg om neste trekk i sjakkpartiet.