Navn: Ingeborg Landsem Kjelvik

Alder: 15år

Bosted: Landsem

**– Hva gjør du på fritiden?**

– Jeg tar sangtimer, er med i 4H, gjør lekser og er litt med venner. Men jeg får vært veldig lite sammen med venner siden alle er så opptatt hele tiden.

**– Hvem ville du vært for en dag?**

– Jeg ville ha vært Barack Obama, fordi akkurat nå er han den personen i verden med mest makt. Og det er så mye jeg kunne ha gjort.

**– Hvilken type musikk liker du?**

– Jeg er ikke så veldig glad i country og hard rock, men ellers hører jeg på alt. Jeg hører veldig mye på teksten i sanger, så for meg har ikke melodi og sjanger så veldig mye å si.

**– Hva klarer du deg ikke uten?**

– Internett og telefonen min. jeg trenger de til å kommunisere med venner og omverdenen, også bruker jeg den til å sjekke VG og andre apper.

**– Er du flink til å passe på telefonen din?**

– Jeg har lagt den igjen litt overalt, for eksempel på togbussen eller hjemme hos venner. Jeg roter den også ofte bort i biler eller i klærne på rommet mitt. Jeg har aldri ødelagt telefonen min, men en gang rotet jeg bort en Nokia telefon og da fant vi den igjen dagen etter at jeg hadde kjøpt en ny telefon.

**– Hva er dine favorittfag på skolen?**

– Jeg liker engelsk og musikk, fordi jeg er veldig glad i å prate engelsk og synge.

**– Hva ville du ha gjort om du hadde en måned igjen å leve?**

– Jeg tror jeg ville ha vært med familie og venner den første og siste dagen av måneden, men resten av tiden ville jeg ha reist rundt og opplevd ting.

**– Hva skal du gå på videregående?**

– Jeg tror jeg skal gå musikk på Inderøya, fordi jeg er veldig glad i musikk også har jeg tenkt det veldig lenge. Det er veldig greit for jeg kan bo hos besteforeldrene mine, også kjenner jeg noen der gjennom Inderøysommer.

**– Hva er det beste med vinteren?**

– At man kan sitte inne ved peisen og være varm, med en kopp kakao også er jeg veldig glad i jula, når man møter familie, åpner gaver og ser på juleprogram.

**– Hva ville du tatt med deg til en øde øy?**

– Jeg hadde tatt med meg en båt, så jeg kunne dratt hjem igjen.

**– Hva tenker du om presidentvalget i USA?**

– Jeg mener at begge kandidatene har sine negative sider. Men de fleste skjønner vel at Hillary er den beste kandidaten.

**– Hvordan synes du det er å være med i 4H?**

– Jeg synes det er veldig koselig. Vi har ett møte i måneden der vi gjør my forskjellig. Vi drar på turer, eller har koselige kvelder på Bergkollen med leker eller andre aktiviteter. Jeg liker det veldig godt for det er så mange koselige folk som er med.