Nomme: Ingeborg Landsem Kjelvik

Aaltere: 15 jaepieh

Årromesijjie: Landsem

**–Maam darjoeh gosse ih skuvlesne?**

–Laavlometæjmoeh vaaltam, meatan 4H-siebresne, leaksoeh darjoem jïh leam ånnetji voelpigujmie. Men im hïnnh dan jïjnjem voelpigujmie årrodh dan åvteste gaajhkesh dan fuehpesne iktesth.

**– Gie lih sïjhteme årrodh aktem biejjiem?**

– Lim sïjhteme Barach Obama årrodh, dan åvteste raaktan daelie dïhte lea dïhte almetje veartenisnie jeenjemes faamojne. Jïh dan jïjnjem manne lim maahteme darjodh.

**–Magkeres såarhts musihkem lyjhkh?**

–Im dan jïjnjem- jïh hard rock musihkem lyjhkh, men jeatjah gaavhtan gaajhkem goltelem. Manne joekoen jïjnjem teekstese goltelem laavloeminie, guktie munnjien dle melodije jïh sjaangere eah leah dan vihkeles.

**– Mestie ih sïjhth bïerkenidh?**

–Gaskeviermie jïh mov tellefovne. Manne dejtie daarpesjem juktie mov voelpigujmie jïh vearteninie bïjre jarkan govlesadtedh jïh dejtie nuhtjedh juktie vuartasjidh mij VG-plaeresne jïh jeatjah appine.

**– Datne væjkele dov tellefovnem geehtedh?**

–Manne dam laahpeme ånnetji gaajhkem lehkiem, vuesiehtimmien gaavhtan tåågebussesne jallh gåetesne voelpi luvnie. Manne aaj dam daamtaj gaervehtem bïjline jallh vaarjoej sisnie mov tjiehtjielisnie. Im gåessie gih mov tellefovnem eerjeme, men ikth dle aktem Nokia-tellefovnem gaerviehtim jïh dellie dam gaavnehtimh dan biejjien mænngan, goh orre tellefovnem åasteme.

**–Mah faagh datne bööremes lyjhkh skuvlesne?**

– Eengelskem jïh musihkem lyjhkem, dan åvteste manne eahtsam eengelskem soptsestidh jïh laavlodh.

**–Maam lih sïjhteme darjodh jis ajve aktem askem aajmene åtneme jieledh?**

–Manne vïenhtem manne lim sïjhteme fuelhkine jïh voelpigujmie årrodh dan voestes jïh minngemes biejjien askeste, men doh jeatjah biejjieh lim sïjhteme bïjre jarkan mïnnedh jïh aath dååjreme.

**–Maam edtjh jåarhkeskuvlesne vaedtsedh?**

–Vïenhtem edtjem musihkem vaedtsedh Inderøyesne, dan åvteste manne eahtsam musihkem jïh dam ussjedamme aaj joekoen guhkie. Dïhte joekoen hijven juktie maahtam aahka goh aajjan luvnie årrodh, jïh dle aaj naakenh desnie damtem dan åvteste Inderøyesne orreme naan giesieh.

**–Mij bööremes daelvine?**

–Gåetesne spijsien lïhke tjahkasjidh jïh bïjvedh, aktine kakaovekåahpine, jïh manne aaj jåvlem eahtsam, gosse fuelhkiem gaavnesje, vadtesh rïhpeste jïh jåvleprogrammh vuartesje.

**–Maam lih sïjhteme meatan vaeltedh akten aevries såålese?**

–Manne vïnhtsem meatan vaalteme, guktie lim maahteme gåatan vihth vuelkedh.

**–Maam presidenteveeljemen bïjre ussjedh USA:sne?**

–Manne vïenhtem gåabpegh kandidaath sijjen nåake bielieh utnieh. Men doh jeanatjommesh sån guarkah Hillary lea dïhte bööremes kandidaate.

**–Guktie tuhtjh meatan årrodh 4H-siebresne?**

–Tuhtjem joekoen murreds. Mijjen akte tjåanghkoe asken gusnie ovmessie aath darjobe. Fealadibie, jallh murreds iehkedh utnebe Bergkollesne gusnie stååkedibie jallh jeatjah darjomh utnebe. Manne dam lyjhkem dan åvteste dan jïjnjh murreds almetjh meatan desnie.