Tjaktjefeeste. Tjaktjefeeste aerpievuekien mietie

Dïeves gåetie tjaktjefeestesne

Snåase: Laavadahken Snåasen 4H stoerre jïh smaave tjöönghkin sov fïerhten jaepien tjaktjefeestese Breiden siebriedahkegåetesne.

lornts eirik gifstad

[lornts@snasningen.no](mailto:lornts@snasningen.no)

Laavadahken iehkeden lij tjaktjefeeste Breiden siebriedahkegåetesne. Snåasen 4H-noerh lin vuasahtallemh öörnedamme sijjen prosjektijste, mejgujmie lin sjïerelaakan gïehtelamme daan jaepien. Dïhte mij lij sjïere daan jaepien tjaktjefeestese lij dïhte aaj Snåasen 4H:n 75-jaepien heevehtimmiem mïerhkesji.

–Mijjieh 75-jaepienheevehtimmiem mïerhkesjibie daan jaepien, jïh daan sjïekenisnie doh noerh lin tjåanghkoegærjam gaavneme aktede tjåanghkoste mij lij voerhtjen 24.b. 1958, maam ållesthlaakan scenesne spealadin. Lissine dle aaj såemies guvvieh utnebe dejpelistie mejtie guessieh maehtieh båetedh vuejnedh, Dagunn Onsaker Moum Snåasen 4H:ste buerkeste,.

Lissiehtimmie

Mænngan dah lin ajve vïjhte lïhtsegh tjaktjefeestesne 2009, Snåase 4H daelie læssanamme jïh mahte 30 lïhtsegh åtna, mij tjuara jeahtasovvedh lea akte joekoen hijven jarkoedahkoe.

– Gosse noerh meatan utnebe aaltarisnie 10 -19 jaepieh, dellie akte haesteme darjomh gaavnedh mejtie gaajhkesh lyjhkoeh, men doh båarasommesh ånnetji ånnetji goh mentovrh sjidtieh dejtie nueriebidie, jïh daate badth hijvenlaakan fungerede, Moum jeahta.

Sjollehtimmie

Lissine teaterestuhtjese noerh dovne laavloejin, daanhtsoehtin jïh gellie lustes boelhkh utnin mejtie vuartasjæjjah hijvenlaakan lyjhkin. Men noeri prosjekth lin åejvieteema, jïh abpe 26 laavenjassigujmie dellie gaajhkh guessieh jïjnjem utnin vuartasjidh, jïh ij goh unnemes doemesjæjjah mah lin gaajhkide laavenjasside dööpmeme.

–Åvtesne dellie doemesjæjjah laavenjasside graderadin 1-3, jïh dellie meehtin aaj laavenjassem hiejhtedh. Maajetjh dle ij leah naemhtie daan biejjien. Daelie noerh tjaaleldh vuarjasjimmiem åadtjoeh eensi bïevnesigujmie maam dah leah hijvenlaakan dorjeme jïh maam dah lin maahteme buerebe darjodh, Anders Mona buerkeste, mij Gøril Mona jïh Inga Lill Vieminie ektine leah gaajhkh laavenjassh vuarjasjamme mejtie noerh tjaktjefeestesne åehpiedehtin.

Bildetekster:

Tjåanghkoe: Snåasen 4H:n 75-jaepien heevehtimmien sjïekenisnie noerh lin aktem teaterestuhtjem dorjeme man våarome lij akte tjåanghkoe voerhtjen 24.biejjeste 1958.

Laavlome: Nila Synneva Aasum jïh Brita Amalie Dahl MOT-laavlomem laavloejigan.

Dïeves: Siebriedahkegåetien savka Breidesne lin eevre dïeves guessijste mah sïjhtin noeri prosjekth jïh scenaboelhkh vuartasjidh.