Nomme: Odin Elias Brøndbo-Trondstad

Aaltere: 13 jaepieh

Årroeminie: Heimveg

**–Maam darjoeh gosse ih skuvlesne?**

–Treavkavuetjieminie gïehtelem, juelkietjengkerem tjïektem jïh trompetem tjoejehtem.

**–Guktie lij noereskuvlesne aelkedh?**

–Hijven. Lohkehtæjja datnem vielie leajhtede jïh mijjieh lustebe aath darjobe. Tuhtjem eevre hijven karakterigujmie. Luste vuejnedh man væjkele lea ovmessie faagine. Vielie pryövh sjiteme. Jïh aaj ånnetji vielie barkoe leaksoejgujmie, men vaenebe goh vïenhtim.

**–Misse kråvvedh?**

–Tentamenasse, juktie desnie akte joekoen guhkies pryöve. Jeenjemes kråvvedem nöörjententamenasse, juktie dïhte geerve. Jïh joekoen orrenöörjen. Men ij leah sån dan geerve goh manne vïenhtem. Voestes aejkien mænngan dellie sån hijven gåarede.

**–Mij bööremes Snåasine?**

–Bööremes dan jïjnjh gïemhpes almetjh daesnie jïh vaenie dearjoe. Jïjnje eatneme jïh aelhkie bijjene vaeresne mïnnedh.

–Jïh maam ohtselh Snåasesne?

–Jienebh Pokétops!

**–Maam lih sïjhteme darjodh jis lottosne vitnih?**

–Jis båarasåbpoe orreme dellie lim sïjhteme aktem eensi stoerre gåetiem åestedh. Daelie sån beetnegidie spååreme goske båarasåbpoe sjïdteme.

**–Mij bööremes daelvine?**

–Lopmetjengekeredåaroe jïh treavkajgujmie gïerestalledh. Lopmetjengkeredåaroe lea luste jih ij baektjedh, jïh manne lyjhkeme treavkajgujmie gïerestalledh abpe jieledem. Daelvege maahta dan jïjnjem darjodh mij varke jåhta, goh gïerestalledh. Gegkestem vielie lopme sjædta goh dæjman, men im goh vïenhth numhtie sjædta.

**–Maam tuhtjh leaksoenamhtah skuvlen bïjre?**

–Tuhtjem jabjoeh, men seamma tïjjen hijven. Væjsehke leaksoejgujmiie juktie dellie maam akt gåetesne leara, men leaksoeh fïnkesieh. Daate lea tïjje maam buerebh lin maahteme nuhtjedh voelpigujmie årrodh.

**–Guktie vïenhth verartene lea 100 jaepiej minngelen?**

–Nov sån sagke buerebe teknologije, jïh tellefovne sæjhta sån vihkielåbpoe årrodh. Sæjhta sån aaj jïjnjh orre elektrihkeles aath årrodh. Hijven naemhtie sjædta dan gåhkese ij fer jiïnje destie sjïdth.

**–Guktie tuhtjh kultuvreskuvlesne årrodh?**

–Hijven. Manne trompetem tjoejehtamme eevre 2.klaassen raejeste. Raaktan lyjhkem bööremes stoerre kåårpsine tjoejehtidh. Guktie mijjieh darjobe suehpeden 17.b. Lustebe aktene stoerre dåehkesne tjoejehtidh goh oktegh haarjanidh.

**–Maam datne dorjeme ajve aktine sjaavnjojne?**

–Raeffie veartenisnie, dan åvteste dellie lim jearsoesåbpoe domteme. Daelie dan jïjnjh isveligke aath mah sjugniehtuvvieh. Vuesiehtimmien gaavhtan maam IS dorje, im tuhtjh dïhte dan hijven goh.

**–Maam sïjhth sjïdtedh gosse geerve sjïdth?**

–Sïjhtem raaktan treavkavuetjiejinie sjïdtedh. Dïhte mov hobby jih joekoen luste. Jïjjnje mij maahta heannadidh. Faahketji datne åvtelisnie, jïh faahketji datne minngemes. Men jis edtjem dah gåhkese båetedh tjoerem jienebem saavredh. Tjuara gaajh jïjnjem saavredh jis edtjem dan gåhkese båetedh.

**–Mij dov lyjhkeds-faage?**

–Vitnedimmie, juktie dihte lea saavreme jih manne damtem væjkele faagesne. Dellie åådtje aaj jijtjemse testadidh, jih im tuhtjh dihte dan joekoen geerve. Manne noereskuvlese aavoedim dej teesti gaavhtan goh coopers jïh dagkerh.