Nomme: John Kristian Husås

Årromesijjie: Husåsen

Aaltere: 15 jaepieh

**–Maam darjoeh gosse ih skuvlesne?**

–Viehkehtem ånnetji fievsesne jïh gåetesne gaertienisnie. Muvhten aejkien spïelem jïh leaksoeh darjoem gosse daerpies. Manne aaj bïenjem bïepmehtem gosse dïhte beapmoem sæjhta, jallh jïjtjemem gosse bårrestovvem.

**– Mij buaratjommese skuvlesne vaedtsedh?**

–Joekoen ovrovne skuvlen namhtah, juktie dellie im mejtegh utnieh darjodh. Juktie tjuara årrodh maam akt darjodh jïh ööhpehtimmiem åadtjodh mij lea bööremes.

**–Mij dïhte vihkielommes jåvlen aerpievuekie dutnjien?**

–Raaktan saaht mij, daamtajommes leam meatan dejnie mij heannede. Men luste skovterem vuejedh jïh jåvlegoesem veedtjedh, jïh dam feegredh. Dæjman jåvlemoerem onne jåvle-iehkeden veedtjimh, guktie dellie rïekte skåajjeste jïh ståapoen sïjse bööti.

**–Mij dov nïekedsfealadasse?**

–Dagke USA:se vuelkedh. Lij luste orreme vuejnedh guktie dah jielieminie, jïh dagke gåetiem leejjedh gusnie akt. Lij luste orreme New-Yorkesne mïnnedh vuesiehtimmien gaavhtan.

**–Man guhkiem daarpesjh aereden?**

–Medtie 3 minudth daarpesjem. Dellie gåårvedem, eeplam jallh maam akt meatan vaaltam jïh kroessese vaadtsam.

**–Lih sïjhteme jaavoe gijhtedh akten namhtah fealadassese olkese veartenerommese?**

–Jaavoe, jis åadtjoem bååstede båetedh.

**–Maam ussjedh jåarhkeskuvlesne vaedtsedh?**

–Manne vïenhtem manne edtjem Mæresne vaedtsedh juktie lastoem åtnam gaertieninie jåerhkedh, jïh åadtjoem mejnie akt gïehtelidh maam lyjhkem. Jis edtjem desnie vaedtsedh dellie tjoerem internaatesne årrodh, jïh dïhte gujht hijven sjædta.

–**Guktie vïenhth veartene nåhkele?**

–Putin dagke atomdåaroem aalka jallh ozon-giertie mårhkene. Men vïenhtem mån manne im jielieminie gosse dïhte sjugniehtåvva, guktie mannine gujht hijven gåarede.

**–Guktie tuhtjh skuvlebeapmoeöörnegen bïjre?**

–Nov lea sån dïhte hijven. Buerebe goh beapmoem gåeteste meatan vaeltedh, juktie manne mån dam åajaldamme jïh beapmoe maam åadtjobe lea njaelkie.

**–Guktie gegkesth daelvie sjædta?**

–Gegkestem jïjnje lopme sjædta jïh sjiehteles tjåetskeme. Lyjhken skovterem vuejedh jïh sjaljoem baeledh traktorinie gosse jïjnje lopme.

**–Gïem datne lih sïjhteme årrodh aktem biejjiem?**

– Donald Trump. Lij luste orreme juktie dellie lim maahteme jïjnjem bajhkemTwitterisnie utnedh jïh lim maahteme privaate girtine haeliehtidh.

**–Maam dorjeme 50 kråvnajgujmie?**

–Manne göökte Flax-vuerpieh åasteme jïh gegkiestamme manne vielie goh 50 kråvnah vitneme.