NOERE SNÅASESNE:

Jørgen Lorvik Hansen

Aaltere: 15 jaepieh

Årroeminie: Finsås jïh Jørstad

**–Maam darjoeh gosse ih skuvlesne?**

–Voelph råakem jïh ij dan jïjnjem sjïere.

**–Mij tuhtjh fååtese Snåasesne?**

–Dagke vielie ektieskovhte. Vuesiehtimmien gaavhtan naa stoerre gåhkoeh Snåaseste jïh Stïentjen gåajkoe. Jïh lij aaj maahteme buerebe geajnoeh årrodh muvhtene lehkesne.

**–Guktie lih sïjhteme golme sjaavnjoeh nuhtjedh?**

–Raeffie veartenisnie, gaajhkesh dovnesh maehtieh hijven utnedh jïh Obama lij maahteme presidentine jåerhkedh. Jis edtjem golme sjaavnjoejgujmie båetedh ajve mov gaavhtan, dellie sïjhtem sjaavnjodh veljie beetnegh, bijjiealmetjeligke tjiehpiesvoeth jïh læhkoes jielede.

**–Gusnie vïenhth datne leah luhkien jaepien minngelen?**

–jueriedisnie mov båetijen aejkien bïjre jïh im rikti daejrieh maam edtjem darjodh. Maehtebe jiehtedh mov akte gaahtoe jïh eatnemen bïjre jarkan feeleminie.

**–Maam lih sïjhteme darjodh aktine frijjejaepine?**

–Vualkeme USA:n gåajkoe dagke. Govloe goh akte gieltegs sijjieh fealadidh, jïh manne ajve Noerhtelaantine orreme aarebi. Im rikti daejrieh man bealan USA:ste manne lim sïjhteme vuelkedh, men luste lij orreme desnie mïnnedh juktie laantem dååjredh jïh vuejnedh guktie dah jielieminie.

**–Guktie lea MOT-learoehkinie årrodh?**

–Tuhtjem hijven jïh joekoen luste. Almetjh daejrieh MOT-learohkh leah naakenh mejtie maehtieh leajhtadidh jis eah dan hijven utnieh. Aaj damtem mubpieh mannem ååktoeh. Jåasoeh jis tjïelte edtja aktem råajvarimmiem hiejhtedh mij dan hijven noeride, juktie mov mïelen mietie daate lijsie.

**–Maam edtjh jåarhkeskuvlesne vaedtsedh?**

–Ussjedamme meedija- jïh kommunikasjovnem vaedtsedh Stïentjesne. Vååjnoe goh akte skaepiedihks jïh lustes vuekie studijepoengh åadtjodh. Lissine jïjnjh nuepieh mænngan.

**–Mah golme aath lih sïjhteme meatan vaeltedh akten aevries såålese?**

–Dellie lim meatan vaalteme såemies govsh mejtie maahtam buhtjedh jïh byöpmedidh. Jallh dah maehtieh gaelpieh åadtjodh. jïh, jis gåaradamme maam akt sjïdtedehtedh desnie lim pearah meatan vaalteme. Dïhte minngemes lea akte satelihtetellefovne jallh plearoeh.

**–Gie lih sïjhteme årrodh aktem biejjiem?**

–Manne lim maahteme Donald Trump årrodh. Ij dan åvteste manne tuhtjem dïhte dan hijven, men juktie presidenteråållam pryøvedh jïh dååjredh guktie jielede lea veelkes gåetesne.

**–Maam kreekide lih sïjhteme årrodh?**

–Dellie lim sïjhteme akte gaahtoe årrodh. Dah slaajperdeminie abpe biejjien, sijhtieh ajve murriedidh, beapmoem berrieh jïh guhtsieh jïjjege. Lij luste orreme aatide vuejnedh dej vuajnoste, dan åvteste dah dan smaave. Men im daarpesjamme snjearah bårredh.

**–Mij dïhte bööremes mij heannede aktene jaepesne?**

–Jåvle jallh reakedsbiejjie. Dagke jåvle bööremes. Dellie eejehtallebe jïh maehtebe fuelhkine årrodh, jïh vadtesh låtnodh almetjigujmie. Jåvle gaajhkesidie. Ij daarpesjh jupmeles årrodh juktie dam aavoedidh.

------------------------------------------------------------------------------------------------------------------------------------------------------------------------------------------------------------------------------------------------

Jåvle: Jåvliåvteliaajmoem sjugniedin jåvleaajjaraajrojne jïh båaltajehteme jåvlegoeseste

Jåvle-aajjah idtjin ebriem pryjjh

Snåase: Jalhts jåvle-aajjaraajroe ij lij seamma stoerre goh dæjman, dellie lij gellielaaketje jïh hijven jåvleaajmoem sjugniedi jarngesne.

lornts eirik gifstad

[lornts@snasningen.no](mailto:lornts@snasningen.no)

Plusse-graaderh jïh ebrieværsjoe eah leah raaktan dïhte bööremes juktie jåvleaajmoem sjugniedidh, jïh vearelde tjuara sån skåltoem åadtjodh man åvteste daan jaepien jåvleaajjaraajroe idtji seamma stoerre sjïdth goh dæjman.

Læjhkan dle gujht såemies jåvle-aajjah mah bøøtin jïh lin meatan dennie mij maahta gohtjesovvedh akte gellielaaketje jåvleaajjaraajroe. Dovne bovtse jïh hierkie, traktovre jïh jamhkelebïjle lin daan jaepien raajrosne.

Raajroe

NTE-gåetien lïhke jåvleaajjaj åvtehke Rolf Aagård gaajhkh jåvleaajjah bïhkedi guktie edtjin raajrosne tjåadtjodh, åvtelen våålese tåarjen gåajkoe vaalmerdin. Laajroen mietie lij tjoevkesh, naakede mij lij akte geerve laavenjasse buektiehtidh.

–Mijjieh mih væjkalåbpoe plåamsterh bæjjese biejedh goh dagkerh govkijh båaltajehtedh. Ebrien gaavhtan govkijh mahte seamma varke jamhkoeh goh mijjieh buektiehtibie dejtie båaltajehtedh, Rigmor Jørstad soptsesti mij såemies jeatjah lïhtsegigujmie ektine haakenetjïertesne, lij laavenjassine åådtjeme govkijeburhtjh båaltajehtedh jåvleaajjaraajroen laajroen mietie .

Tjaebpies

Men jielije tjoevkesh sjïdti, jïh jalhts abroeji jïh bïevle asfaalte lij, dellie jåvleaajmoe sjïdti gosse jåvleaajjah bøøtin vaalmerden jarngegaatoen våålese. Gosse tåarjen gåajkoe bøøtin dellie lij dovne laavlome jïh båaltajehteme jåvlegoeseste, jïh gosse tjoevkesh lin båaltajehteme dellie smaave jïh stoerre åadtjoejin vuejnedh dam mij nov lea dïhte tjaebpemes jåvlegoese mijjieh limh Snåasesne åtneme gelliej jaepiej.

Jåvleaajjapremije

Goh öörnedæjjah lin dåajvoehtamme jåvleaajjaraajroen åvtelen dellie akte stoerre premije sjïdti dan bööremes jåvle-aajjatjïertese. Akte tjeakoes juryje bïjre jarkan veedtsi jïh jåvleaajjide vuarjasji, jïh vuartasji dovne man sjugniedihks jïh mennie aajmosne lin.

– Juryje lea aktem tjïertem veeljeme smaave jåvleaajjajgujmie mubpede klaasseste, mij jamhkelebïjlem geesi tåarjen gåajkoe aktine rïejhpine, Marit Småli jeehti mij earoem åadtjoeji vitnijidie soptsestidh.

Learohkh mubpede klaasseste scenan nille roehtestin jïh premijeste håatjin mij nov gujht hijven sjædta klaassekaassese.

**Maam edtjede premijinie darjodh?**

–Jaa, dïhte lij dïhte dïhte. Dïhte dïhte mij dïhte stoerre gyhtjelasse, doh smaave jåvleaajjah vaestiedin mah lin naa ierielimmesne dan åvteste premijem vitneme bööremes jåvle-aajjatjïerten åvteste.

Bildetekster:

Jåvlegoese: Tjoevkesh jåvlegoesese bøøtin jïh aavone sjïdtin dovne smaave jïh stoerre jåvleaajjide.

Jåvleaajjavadtesh: Jåvleaajjah vadtesigujmie bøøtin dovne smaave jïh stoerre maanide.

Mujjies jåvleaajja. Joekoen mujjies jåvleaajja, Kjell Gunnar Selliås, jåvlegoesem göödti jåvleaajjaraajrosne.

Jåvleaajjaj öörnedæjja: Rolf Aagård råålline utni goh jåvleaajjaj öörnedæjja jïh gaajhkh smaave jåvleaajjah bïhkedi dan reaktoe sæjjan raajrosne.

Vitnijejåvleaajjah: Doh smaave jåvleaajjah mubpene klaassesne Snåasen skuvleste, veeljesovvin goh raajroen bööremes jåvle-aajjatjïerte, jïh aktem premijem åadtjoejin 5000 kråvnine.